
Scriitorul anticomunist Radu Portocala, fost 
director al ICR Paris, demisionar din dezgust fata 
de practicile echipei Ungureanu-Patapievici (vezi 
textul relevant al Demisiei sale in baza materialului 
de mai jos), a realizat inca din 2001 o analiza 
extraordinara privind problemele majore si actuale 
ale Romaniei si Europei. Analiza autorului mult 
aclamatei carti "Autopsia unei lovituri de 

stat” prefigureaza prezentele lovituri la adresa 
integritatii nationale, intreprinse frenetic de Troika 
Orban-Basescu-Tokes si avand ca tinta 
federalizarea Romaniei, cu scop final dezintegrarea 
statului national unitar roman, in consonanta cu 
interesele “vitale” ale Germaniei, respectiv ale 
“Austro-Ungariei”, in care spatiul imperial al Rusiei 
este bine menajat. De aici si sprijinul fara limite 
acordat de Angela Merkel lui Traian Basescu si de 
servicii germane si rusesti institutiilor patronate de 
Andrei Plesu, ale caror produse de serie se 
regasesc pe listele formatiunilor “prezidentiale” 
PDL/ARD: Mihai Razvan Ungureanu, Teodor 
Baconschi, Mihail Neamtu, eiusdem farinae. Pentru 
a pregati terenul loviturii finale, tezele Troicii 
ungro-mancurte, in spatele carora stau concepte 
naziste si sovietice puse in aplicare de servicii 

speciale straine si private, au fost deja enuntate 
de-a lungul anilor de mai multi agenti “descoperiti” 
ai acestei "Retele Deschise” ce il are drept "front- 
man” pe escrocul international George Soros. 
Pentru o simpla edificare tastati sintagma 
"federalizarea Romaniei” in cadrul motoarelor de 
cautare online si ii veti gasi singuri. Actiunile 
concertate si tupeistice ale acestor agenti “la 
vedere” ne fac sa ne intrebam daca mai exista 
servicii de informatii romanesti. Redam integral 
valoroasa analiza a scriitorului Radu Portocala, 
multumindu-i in mod deosebit autorului. 

In dreapta linie a 
initiativelor autonomist-federaliste ale D-lor Constantin 
Simirad si Sabin Gherman, un grup de intelectuali - sapte 
romani si sase unguri — a elaborat un «Memorandum 
catre Parlament pentru constructia regionala a 
Romaniei», supunind atentiei publice o serie de «idei 
referitoare la constructia politica si administrativa a unei 
Romanii a regiunilor, in consens cu dezbaterea care se 
desfasoara la nivel european despre viitorul Europei 
unite». Printr-o utila coincidenta, asupra careia vom 
reveni mai jos, acest text a fost reprodus sau rezumat de 
catre presa romaneasca exact in ziua cind apareau si 
rezultatele ultimului «eurobarometru», din care aflam ca 
romanii sint cei mai ferventi partizani ai Uniunii Europene 
(80%). 


O alta coincidenta - interesanta, de data aceasta - o 
constituie prezenta printre memorandisti (in numar de 
13!) a D-lui Gusztav Molnar. Consecvent, el era, inca din 

16 iunie 1989, unul din initiatorii «Declaratiei de la 
Budapesta» - text in care Transilvania era definita ca un 
«spatiu de complementaritate», revendicindu-se 
garantarea dreptului «la o reprezentare politica autonoma 
si la autonomie culturala a fiecarei natiuni». Ceea ce, 
evident, se referea la minoritatea maghiara. Faptul de a-l 
gasi pe DI Molnar si in grupul de semnatari din 1989 si in 
cel de azi nu face decit sa confirme filiatia intre cele doua 
texte si, totodata, sa reveleze vechimea ideilor 
prezentate astazi drept noi. 


In sfirsit, ultim detaliu privitor la genealogia 
memorandumului, autorii sai sint fie membri, fie 
colaboratori ai redactiei revistei Provincia, sprijinita 
financiar de «Fundatia pentru o societate deschisa» a lui 
George Soros, el insusi foarte interesat de subiecte ca 
disparitia frontierelor, regionalizarea, structurile 
transnationale si supranationale, toate studiate in 
universitatea si publicatiile pe care le finanteaza. 


Inca de la primul punct al memorandumului, autorii 
avertizeaza ca «proiectul contructiei regionale a Romaniei 
nu are nimic in comun cu secesionismul sau cu 
iredentismele de orice natura», ceea ce, fara indoiala, e 
laudabil. Ei proclama pe un ton de Cod Penal ca «orice 
abordare in acest sens este simplista si urmareste sa 
deturneze diversionist discutiile». Cu alte cuvinte, textului 
nu i se poate aplica decit un singur tip de analiza - cea 
care coroboreaza gindirea autorilor. «Cine nu e cu noi, e 
impotriva noastra», spunea Lenin... 


Asumindu-mi riscul de a «deturna diversionist» ideile 
cuprinse in memorandum, voi incerca sa analizez aceasta 
ingrijoratoare initiativa de pe pozitii radical opuse celor pe 
care se situeaza semnatarii. 


Prima nedumerire ce se naste, inevitabil, in spiritul 
cititorului acestui text priveste utilitatea lui. Care este 
motivul pentru care trebuie neaparat sa regionalizam sau 
sa federalizam Romania? E drept, ni se vorbeste 
despre «dezvoltarea armonioasa» a tarii, ni se dau 
exemple nu tocmai fericite (Scotia, Flandra si Valonia) 
sau nesemnificative (Bavaria) de regiuni mai mult sau 
mai putin autonome, ni se spune ca prin «modelul 
regional» ne vom redobindi iden- titatea europeana (?), 
se confunda descentralizarea cu regionalizarea - dar nu 

ni se arata ce va cistiga Romania, ca entitate statala, si 
poporul roman de pe urma acestei enorme rasturnari. 
Desigur, ne-am putea mindri cu faptul de a fi fost primii 
intrati in «modernitatea europeana» - concept birocratic 
lipsit de substanta intelectuala -, dar pretul platit pentru 
satisfacerea acestui orgoliu ar fi excesiv de mare. 


Se evita, apoi, explicarea demersului care i-a condus pe 
autori la certitudinea ca a c e a s t a este solutia ideala 
pentru viitorul Romaniei. Pe ce argumente este fondata 
increderea lor in infailibilitatea solutiei pe care o propun? 
Ce documentare a stat la baza memorandumului? E 
vorba, totusi, despre o decizie istorica. Poate fi ea luata 
cu adevarat in serios, in lipsa unor referinte si argumente 
temeinice, numai pentru ca a facut obiectul unor discutii 
in cadrul unui gruprestrins? 


La punctul 5 se explica in mod foarte vag ca noua 
impartire teritoriala «poate porni de la regiunile de 
dezvoltare sau de la provinciile istorice». Introducind 
expresia regiuni de dezvoltare, autorii se gindesc, 
evident, la Transilvania, cit de cit prospera, izolata (ferita) 
de unre st mizerabil. Discriminatorie, ideea e, in plus, 
schioapa: ea nu are nici un continut juridic - ceea ce ar fi 
fost util in cadrul discutiei despre decupajul unei tari — si 
se bazeaza exclusiv pe rezultatele economice. 
Memorandistii par sa uite faptul ca, in acest domeniu, 
performantele sint adesea conjuncturale: prosperitatea 
de azi se poate transforma maine in stagnare sau chiar in 
recesiune. E greu, deci, de imaginat ca s-ar putea incepe 
dezmembrarea Romaniei pe baza acestui «concept 
fluctuant». 


In citeva cuvinte, punctul 8 al memorandumului rezuma - 
sub forma de argument incitativ - intreaga confuzie, 
intreaga malignitate ce sta la baza ideologiei europene. 
Este vorba despre «asumarea pe baze civice a 
identitatilor regionale». Mai multe generatii de politicieni 
si tehnocrati au conceput evolutia Uniunii Europene 
animati de o tenace aversiune fata de totceenation 
a |. De la bun inceput, scopul urmarit a fost disparitia 
statelor-natiuni prin integrarea si apoi diluarea lor intr-o 
vasta si cit se poate de abstracta federatie. (Dar oare nu 
ne invata Marx ca istoria va sfirsi prin a aboli statele? Si 
nu preconiza Lenin integrarile regionale si guvernele 

supra-statale ca tehnica de dominare continentala si apoi 
mondiala? Cit despre Regiunea Mures Autonoma 
Maghiara, nu a fost ea o inventie a regimului comunist?) 
Incorporarea treptata a statelor in magma federala nu 
poate fi, insa, completa, ireversibila, atita timp cit mai 
persista vreun vestigiu al sentimentului national. Vointa - 
poate ca tactica arfi un cuvint mai potrivit - de 
anihilare a acestui sentiment explica acerba lupta 
dezlantuita in ultimii zece ani impotriva «nationalismului» 
- o «crima» de care, pentru a adinci confuzia, sint 
acuzati, de-a valma cu xenofobii vindicativi, toti cei care 
au imprudenta de a-si revendica atasamentul fata de o 
tara si un popor. Pentru aceleasi motive, patriotismul a 
fost transformat intr-o notiune depasita, ridicola, daca nu 
chiar putin periculoasa, recomandindu-se insistent de la o 
vreme stimularea «patriotismului european». O rezolutie 
a Parlamentului european din primavara anului 2000 
arata «ca Europa trebuie sa se elibereze de ideea unei 
culturi fundamental albe (s i c) si cere redefinirea 
"natiunii” in beneficiul Comunitatii». Insusi faptul ca 
deputatii europeni pun cuvintul natiune intre ghilimele 
este suficient de elocvent! 


In schimbul vechilor repere - si pentru ca individul nu-si 
poate pierde atit de usor obisnuinta (si, probabil, chiar 
nevoia) de a se defini prin apartenenta la un spatiu si la 
un grup - se propune (iar, peste citiva ani, se va impune) 
crearea identitatilor regionale, adesea perfect artificiale, 
de altfel. Memorandumul de care ne ocupam recomanda 
alegerea acestei cai. Potrivit autorilor, noua identitate va 
trebui «asumata» - si inca «pe baze civice». O formulare 
din care rezulta cum nu se poate mai limpede caracterul 
contrafacut, fortat chiar, al reidentificarii. Cel care s-a 
nascut roman (sau turc, sau polonez...) nu are nimic de 
asumat si se poate lipsi de «baze civice» in afirmarea 
apartenetei sale. Lucrurile sint mai putin simple, mai 
putin natura le, in cazul identitatilor regionale 
impuse. Care va fi, de pilda, apartenenta unui buzoian 
stramutat pentru zece ani la Baia Mare? 


Acelasi punct 8 asigura ca identitatile regionale 
«contribuie, in regiunile multietnice cum sint Banatul, 
Transilvania sau Dobrogea, la formarea unei identitati 
transetnice». Acest straniu concept - care va entuziasma 
desigur pe birocratii de la Bruxelles - se talmaceste, 

banuiesc, astfel: romanii din Transilvania nu vor mai fi 
romani, ci transilvaneni; in acelasi timp, ungurii din 
Transilvania (care vor avea legitimatie de unguri si vor 
continua sa fie reprezentati in Parlament de un partid 
etnic) nu vor mai fi unguri, ci tot transilvaneni. În afara 
de eventualitatea adoptarii limbii esperanto, unii dintre 
acesti transilvaneni, care nu stiu romaneste, se vor afla in 
imposibilitatea de a se intelege cu alti transilvaneni, care 
nu stiu ungureste. Insa, prezic autorii, aceasta situatie va 
ajuta sa fie «depasite atit nostalgiile, temerile sau 
escaladarile extremist-nationale, cit si nationalismele 
voalate». Fara indoiala!... Ajunge sa dezmembram o tara 
si sa inventam noi identitati pentru a trai in armonie. Caci 
«proiectul constructiei regionale a Romaniei» - alta 
formulare ciudata! - nu va putea fi pus in aplicare decit d 
upacetara vafifostdeconstruita. 


Memorandistii propun, asadar, impartirea Romaniei intr- 
un numar inca nedefinit de entitati, ceea ce implica, in 
primul rind, modificarea in profunzime a Constitutiei si 
eliminarea articolului 1, in care se afirma caracterul 
national si unitar al statului. Potrivit D-lui Miklos Bakk, 
acest prim articol al legii fundamentale ar trebui, mai 
degraba, sa proclame ca «Romania este stat federal 
bazat pe unitatea civica a cetatenilor». Cind DI Bakk va 
putea sa transpuna in termeni juridici traditionali 
notiunea de unitate civica a cetatenilor si cind va explica 
- fara a recurge la himerele eurocratilor de la Bruxelles - 
in ce mod poate ea sa serveasca drept temelie unui stat, 
atunci discutia va deveni, cu siguranta, mai limpede. La 
rindul sau, DI Molnar afirma ca regiunea este conceputa 
in sens civic, fara insa a face abstractie de existenta mai 
multor entitati nationale. Opinia publica, explica el, 
trebuie obisnuita cu conceptul de «regionalism civic». 
Dincolo de dificultatea de a intelege subtilitatea acestui 
concept, faptul ca opinia publica «trebuie obiSnuita» cu 
el, sugereaza o situatie nefireasca, impusa cu forta. Pe de 
alta parte, in scrisoarea pe care au adresat-o primului 
ministru Adrian Nastase, memorandistii afirma ca 
«unitatea tarii este si ea regindita in acord cu noile valori 
ale democratiei consensuale si participative si se 
consolideaza mult mai mult prin constructia unor 
solidaritati locale». Dar de ce trebuie cu tot dinadinsul r e 
gindit a unitatea tarii? Si, la urma urmei, unitatea nu 

e de mai multe feluri — ea exista sau nu. Atunci, cum 
poate fi ea regindita? Nu trebuie oare, in loc de 
<regindita», sa citim «reformulata» - adica revizuit 
a sau chiarcontestata? Si apoi, cum poate fi 
consolidata unitatea tarii prin «constructia unor 
solidaritati locale»? Lasind la o parte faptul ca 
solidaritatile construite nu pot fi decit artificiale si 
deci efemere, e ciudat sa se pretinda ca inmultirea 
identitatilor poate fi un factor de unitate. In sfirsit, 
memorandistii isi exprima convingerea ca «Romania 
poate iesi din zodia nefasta a tensiunilor interetnice prin 
acest demers transetnic care adauga solidaritatii etnice 
una regionala». Altfel spus, un roman si un ungur care, 
traind in Romania, se antipatizeaza, vor deveni cei mai 
buni prieteni indata ce vor trai in regiunea federata 
Transilvania. Greu, foarte greu de crezut. Cu atit mai mult 
cu cit in Romania nu exista doar romani si unguri. Chiar 
daca textul pare a fi conceput anume pentru cazul 
Transilvaniei, ar fi interesant de stiut cum se gindesc 
autorii sa includa tiganii in noua «identitate transetnica» 
regionala - mai cu seama in lumina recentului sondaj 
care scoate la iveala opiniile la fel de negative ale 
romanilor si ungurilor despre aceasta numeroasa 
minoritate, instabila geografic si reticenta la asimilare. 


x 


Atit in textul memorandumului cit si in explicatiile date 
ulterior de autori, principalul argument adus in sprijinul 
acestei initiative este crearea in Romania a unui «consens 
cu dezbaterea care se desfasoara la nivel european 
despre viitorul Europei unite». Vrem, adica, neaparat - si 
cu orice pret! — sa facem placere ideologilor de la 
Bruxelles, adepti inflacarati ai regionalizarii. E bine, in 
acest caz, sa stim de unde a pornit aceasta idee, care i-a 
fost evolutia in timp si cine sint promotorii ei de azi. 


Inca din secolul XIX, un text politic german evoca 
«principiul nationalitatii, al autonomiei si al 
descentralizarii» in virtutea caruia «substratul etnic 
trebuie degajat de coaja statala inainte de a proceda la 
alte combinatii» 1. Julius Fröbel, militant pentru 
constituirea unei Germanii mari, este, in a doua jumatate 
a secolului XIX, inca si mai explicit: «Salvarea Europei 
depinde de posibilitatea de a impune sistemul federativ. » 

PROBELE DIRECTE 
PE LIVIU DRAGNEA 


Sistem in fruntea caruia s-ar afla, desigur, Germania. 
Ideea de a transforma regiunile locuite de minoritati 
germane in entitati autonome, avanposturi in Europa 
centrala si orientala ale R e i c h-ului a devenit astfel o 
constanta a gindirii politice berlineze. In 1925, Gustav 
Stresemann, ministru de Externe al Germaniei, propune 
reunificarea tuturor acestor regiuni intr-un singur stat 
german. Faptul ca o astfel de manevra ar implica 
anexarea unor vaste teritorii locuite de populatii alogene 
nu pare sa constituie un impediment in viziunea lui 
Stresemann, care sugereaza ca aceste regiuni sa obtina 
un statut de autonomie in cadrul Reich-ului. 


Pe de alta parte, incepind cu deceniul al doilea al 
secolului XX, ideea nationala, care se aflase la baza 
formarii majoritatii statelor europene, este din ce in ce 
mai contestata. In primul rind, de bolsevicii rusi si, la 
incitarea lor, de comunistii din celelalte tari. Apoi, in 
ordine cronologica, de catre fascistii italieni. Giuseppe 
Bottai, ministru al Invatamintului in timpul lui Mussolini, 
considera cs nationalismul constituie «o frina in calea 
progresului general al civilizatiei». Exact ce se spune si 
azi! Colegul lui, ministrul de Finante Alberto de Stefani, 
era convins ca «nationalitatile nu formeaza o baza solida 
pentru noua ordine»2. Nazistii nu vedeau nici ei cu ochi 
buni manifestarile nationaliste, iar Hitler emitea pareri cit 
se poate de virulente in legatura cu acest subiect3. 
Evident, si in cazul comunistilor si in cel al fascistilor sau 
al nazistilor - animati cu totii de o gindire imperiala 
violenta -, intoleranta se manifesta numai fata de 
nationalismul altora. Dar, venind din directii atit de 
diferite si emisa de surse atit de puternice, ideea 
deznationalizarii statelor si, apoi, a disparitiei lor, nu 
putea sa nu se intinda de- a lungul si de-a latul 
continentului. Nu mai raminea decit sa fie lansat 
principiul contopirii intr-o cit mai intinsa entitate 
depersonalizata. 


Primul care a sugerat constituirea unei vaste federatii 
euro-asiatice, inca de la mijlocul anilor 30, a fost Trotki. 
Sub numele de Statele unite europene sovietice (s i c), 
acest conglomerat avea ca prim scop contrarea 
dominatiei economice americane. Citiva ani mai tirziu, 
Hitler s-a aratat si el un partizan fervent al integrarii 
europene. «Popoarele europene reprezinta o familie in 

aceasta lume. [...] Nu e foarte inteligent sa ne inchipuim 
ca intr-o casa atit de strimta cum e Europa, o comunitate 
de popoare poate mentine pentru multa vreme sisteme 
legale diferite si conceptii diferite asupra legii.»4 Hitler se 
exprima astfel in 1941. Dar am putea regasi aceleasi 
cuvinte in orice discurs pronuntat saptamina trecuta la 
Bruxelles. Trebuie notata, de asemenea, referinta la casa 
europeana, repusa in circulaTie, 50 de ani mai tirziu, de 
Gorbaciov. Tot in 1941, ministrul fascist Alberto de 
Stefani propunea crearea unei Uniuni europene (sic!) 
care sa nu fie influentata de fluctuatiile politicii interne a 
statelor membre. In 1942, nazistii organizau o conferinta 
intitulata «Comunitatea economica europeana> (sic!), 
in cadrul careia «comunitatea de destine» a popoarelor 
continentului - inca o expresie care a redevenit moderna 
- a fost pe larg dezbatuta. In martie 1943, guvernul 
nazist incheia redactarea unui plan pentru infiintarea unei 
Confederatii europene, unul dintre obiectivele propuse 
fiind instituirea unei uniuni monetare (sic !). Vizionar, 
Joseph Goebbels, profetiza cu aceasta ocazie ca «peste 
cincizeci de ani [...] in gindirea popoarelor tarile nu vor 
mai fi un reper»5. Iar Hitler declara ca «germanii [...] 
trebuie sa constituie nucleul imprejurul caruia se va 
federa Europa»6. Incepind cu anii 90, guvernul de la 
Bonn a insistat mult pentru ca Uniunea europeana sa se 
structureze imprejurul unui nucleu dur format din 
Germania si Franta. Adaugarea adjectivului «dur» si 
cooptarea Frantei in rolul de partener-alibi e singura 
schimbare fata de proiectul initial. 


«Aceasta staruinta [a Germaniei, n. a.] de a creao 
Europa unita s-a concretizat in redactarea unei harti a 
Europei federale a regiunilor [...]. Examinind-o cu atentie, 
constatam ca statul european formeaza un bloc unit, 
compus doar din regiuni. Acestea din urma beneficiaza de 
o autonomie regionala si culturala totala. Marile subiecte 
(diplomatia, politica de aparare, principalele probleme 
economice...) sint tratate la virful acestui stat european 
federal al regiunilor. Conceptorii acestui proiect ideal au 
fost Sefii Waffen SS. »7 


O paternitate uimitoare si nu tocmai onorabila pentru 
ideea - atit de «moderna» in timpul din urma... - a 
Europei regiunilor. In acelasi timp, o paternitate pe care 
oficialitatile zilelor noastre, dind dovada de o discretie 

lesne de inteles, prefera s-o treaca sub tacere. Desigur, in 
1945, prin invingerea Germaniei, proiectul a intrat intr-o 
faza de latenta. Urma sa fie readus destul de repede in 
actualitate de catre o seama de intelectuali occidentali de 
stinga. 


Expresia «Europa regiunilor» a fost re-utilizata in 1962 de 
catre eseistul elvetian Denis de Rougemont. In cadrul 
unui colocviu desfasurat la Aix-en-Provence (Franta), el a 
afirmat ca deschiderea Pietii comune - predecesoarea 
actualei Uniuni Europene - trebuia sa conduca la «o 
devalorizare a cadrului national» si la «o eliberare a 
diversitatilor regionale». Un an mai tirziu, Guy Heraud, 
profesor de drept la Universitatea din Strasbourg si 
militant federalist european, publica o carte intitulata 
Europa etniilor. In sfirsit, intre 1965 si 1967, un grup de 
lucru condus de catre Denis de Rougemont a dat o forma 
definitiva temei «Europa regiunilor». Potrivit conceptiei 
regionaliste si federaliste nascuta atunci, statul-natiune 
este o entitate artificiala care oprima diversitatile interne. 
O dubla evolutie ar duce la depasirea statului de jos in 
sus (prin regiuni) si de sus in jos (prin constructia 
Europeana).8 


Asadar, atit fenomenul regionalizarii cit si Uniunea 
Europeana tind in mod fatis sa diminueze statul, sa-l 
puna intre paranteze, reducindu-l la stadiul de abstractie 
inutila, etapa ultima fiind disparitia lui. Tehnica de 
expansiune si dominare imperiala conceputa de o 
Germanie ce cauta sa-si plaseze jaloanele in cadrul 
extinderii catre Est, regionalizarea a fost preluata de 
Uniunea Europeana, animata si ea de confuze si 
nemarturisite idei imperiale. In acest nou cadru si 
continuind temeinca traditie evocata mai sus, Germania 
si-a arogat condu- cerea operatiunilor de regionalizare si 
federalizare. 


Plecind de la lucrarile unei organizatii care se declara 
europeana desi este pur germana, Uniunea federalista a 
comunitatilor etnice europene (Fôderalistische Union 
Europăischen Volksgruppen), Uniunea Europeana a 
adoptat in anii 80 si 90 patru texte fundamentale: Carta 
europeana a limbilor regionale si minoritare, Conventia- 
cadru pentru protectia minoritatilor, Protocolul aditional la 
Conventia europeana a drepturilor omului si Conventia 

speciala pentru drepturile la autonomie. Toate sint de 
inspiratie germana iar ministerul de Interne de la Berlin e 
direct implicat in punerea lor in practica. Pe baza acestor 
texte, Germania obtine adoptarea unor documente care 
vor da peste cap structurile statelor nationale. Este vorba 
despre Conventia-cadru privind cooperarea 
transfrontaliera (Carta de la Madrid), Carta autonomiei 
locale si Carta autonomiei regionale. 


Conventia-cadru privind cooperarea transfrontaliera a fost 
elaborata de Asociatia regiunilor frontaliere europene, o 
institutie creata si condusa de germani, avind drept scop 
constituirea «<euroregiunilor» - entitati teritoriale aflate 
de o parte si de alta a frontierelor de stat. Doua astfel de 
artificii de inspiratie euro-germanica au fost inaugurate in 
timpul regimului Constantinescu: «<euroregiunea Prutul 
superior», compusa din judetele Suceava si Botosani (in 
Romania), regiunile Balti si Edinet (in Republica Moldova) 
si regiunea Cernauti (in Ucraina); cea de-a doua este 
«<euroregiunea Dunarea de jos», compusa din judetele 
Galati, Tulcea, Braila (in Romania), regiunea Odesa (in 
Ucraina) si regiunea Cahul (in Republica Moldova). 
Textele fondatoare ale Asociatiei stipuleaza, de altfel, ca 
«obiectivul actiunii conduse in cadrul regiu- nilor 
transfrontaliere si scopul urmarit prin cooperarea 
transfrontaliera este [...] depasirea frontierei sau, cel 
putin, reducerea importantei ei la o simpla frontiera 
administrativa»9. Rolul politic, istoric al frontierei se 
sfirseste odata cu aceasta initiativa. Gorbaciov nu spera 
altceva, in decembrie 1989, cind propunea 
«permeabilizarea» si apoi «spiritualizarea» frontierelor. 
Conceptul sovietic al «casei comune europene» - lansat 
de Brejnev in 1981 si preluat de Gorbaciov in 1985 - a 
fost adoptat de intreaga clasa politica vest-europeana, 
astfel incit identitatea ideilor in privinta suprimarii 
frontierelor nu are de ce sa ne mire. 


Dupa Carta autonomiei locale, redactata tot de un 
functionar german, Carta autonomiei regionale, de 
aceeasi provenienta, tinde sa desavirseasca 
dezmembrarea statelor prin acordarea unei autonomii 
complete si in toate domeniile entitatilor regionale.1 O 


Ajunsa in acest stadiu, regiunea nu are decit doua 
posibilitati de evolutie: fie o noua dizolvare - de data 

aceasta nu in masa nationala, ci in cea, absolut 
impersonala, a Uniunii Europene -, fie revendicarea 
independentei, repetind, in acest caz, experienta 
«reusita» din Kosovo. 


Generalul Pierre M. Gallois, «parintele» sistemului francez 
de aparare nucleara, a semnala existenta «Centrului 
european pentru problemele minoritatilor», al carui sediu 
se afla in localitatea germana Flensburg, si care e finantat 
de guvernul de la Berlin. Principalul obiectiv al acestei 
institutii este stimularea revendicarilor autonomiste ale 
minoritatilor est- si vest-europene. In momentul in care 
aceste revendicari ajung sa produca situatii conflictuale, 
solutia propusa e federalizarea. Desigur, acolo unde 
frontierele au disparut si, odata cu ele, autoritatea statala 
centrala, revendicarile nu mai au, teoretic, nici o ratiune 
de a fi. Ceea ce se uita, insa, in calculul simplist care sta 
la baza viitoarei integrari europene, este ca micile entitati 
nu ofera nici o garantie de stabilitate. Dimpotriva: 
inmultirea lor conduce in mod inevitabil la inmultirea 
motivelor de neintelegere. In plus, nimic nu garanteaza 
ca, dupa ce au refuzat autoritatea statului de care s-au 
rupt, regiunile (si minoritatile) vor accepta mai usor 
cealalta autoritate, indepartata, imateriala si mult mai 
centralizata, a structurilor comunitare de la Bruxelles. 
Regionalizarea, urmata imediat de integrarea europeana, 
nu va insemna pentru aceste regiuni (si minoritati) decit 
o subordonare de alta natura. Ceea ce va implica, 
probabil, continuarea revendicarilor. Trecerea din 
structurile statului in cele ale supra-statului european nu 
reprezinta «un salt calitativ», ci doar inlocuirea unei 
autoritati centrale cu alta. 


Referindu-se la rolul Germaniei in Europa, fostul ministru 
de externe Klaus Kinkel afirma cu stupefiant cinism: 
«Sintem [Germania, n . a .] predestinati sa tragem 
principalele foloase de pe urma intoarcerii acestor tari 
[fostul bloc socialist, n . a .] in Europa. In exterior, 
trebuie sa reusim acolo unde am esuat de doua ori.»1 2 
Cu alte cuvinte, ceea ce Germania n-a putut obtine prin 
doua razboie mondiale va fi dobindit prin intermediul 
integrarii europene. Marturisirea fostului demnitar este 
perfect coerenta cu numeroasele declaratii ale oamenilor 
politici germani, de la Kohl la Schrôder, potrivit carora 
natiunea este «un obstacol» in calea constructiei 

europene, iar suveranitatea «un concept depasit». In 
toate aceste domenii, nici o ruptura fata de gindirea 
italiana si germana din anii 30 si 40 (v. supra). 
Transferul treptat al suveranitatii nationale catre centrul 
federator care este Uniunea Europeana - transfer 
inaugurat prin Tratatul de la Maastricht - nu este altceva 
decit o forma de aservire fata de o guvernare imperiala. 
Cucerirea juridico-birocratica a inlocuit, pur si simplu, 
cucerirea militara. Iar politica de regionalizare nu este 
decit o transpunere a vechiului precept: divide et impera. 
Pentru moment, acest imperiu care nu-si spune numele 
are un motor: Germania. Dar, in scurt timp, posibila 
aderare a Rusiei va schimba sensul tuturor calculelor care 
au fost facute pina acum si va surprinde pe multi dintre 
actualii entuziasti ai integrarii. 


x 


Miscarile regionaliste si federaliste din Romania, al caror 
punct culminant este memorandumul propus recent 
dezbaterii publice, se inscriu in «logica europeana» 
descrisa mai sus. Asadar, chiar daca ele vor fi combatute 
in interiorul tarii, institutiile europene le vor privi cu 
simpatie si chiar le vor sprijini. Odata lansata, dinamica 
dezmembrarii nu va putea fi usor oprita. Cu atit mai mult 
cu cit o parte considerabila a clasei politice internationale, 
preluind fara sa-si dea seama ideile din anii 20 ale 
Kominternului, considera ca Romania este un stat 
asupritor. Sa nu uitam ca «depasirea spiritului de la 
Versailles» este un obiectiv din ce in ce mai raspindit in 
Europa, sprijinit cu fermitate de catre Germania. Si sa nu 
uitam ca recunoasterea precipitata a independentei 
Croatiei si Sloveniei de catre Germania - care a reusit sa 
impuna aceasta optiune intregii Uniuni Europene - a dus 
la descompunera Iugoslaviei si la declansarea unui razboi 
care, poate, nu s-a sfirsit inca. 


Ideea regionalizarii si federalizarii Romaniei nu este noua. 
In octombrie 1992, o parte din UDMR cerea organizarea 
unui referendum pentru constituirea unei regiuni 
autonome in centrul tarii. Pe 7 octombrie 1994, avocata 
vieneza Eva Maria Barki, presedinta Aliantei Transilvane, 
era declarata persona non grata de catre autoritatile de la 
Bucuresti tocmai pentru ca activa in sensul inlocuirii 
actualei forme a statului printr-o federatie. In septembrie 


tot ceea ce ei 
posedă:” 


3 


„Tinutul Secuiesc 
este o invenţie 
udemeristă! 


Sitemap 


1998, «Forumul din Tinutul Secuiesc» adopta un 
document prin care se cerea autonomia regiunii in 
conformitate cu Carta autonomiei regionale (v. supra). 
Tot in septembrie 1998, D-na Eva Maria Barki declara in 
cadrul unei conferinte la Miercurea-Ciuc: «Cum vad eu 
viitorul vostru pe Pamintul Secuiesc si in Transilvania. 
Sint multe rani deschise pe trupul nostru, rani care, nici 
dupa 80 de ani de la Diktatul de la Trianon, nu s-au 
cicatrizat. [...] Nu exista alta alternativa decit 
autodeterminarea maghiarimii, autonomia si federalizarea 
Romaniei. [...] Ma bucura nespus de mult ca sint si 
romani care sustin ideea federalizarii si autonomiei 
Transilvaniei. [...] Viitorul nostru e intr-o Romanie 
federalizata. Fiindca Ardealul si Vechiul Regat nu au o 
istorie comuna.» In iulie 2001, Liga Pro Europa organiza 
la Alba Iulia o masa rotunda - «Rolul Transilvaniei intr-o 
Europa a regiunilor» - la care participau si citiva dintre 
actualii memorandisti. Cu aceasta ocazie, DI Gusztav 
Molnar impartasea publicului viziunea sa despre viitoarea 
Europa Centrala, alcatuita din «fragmente de tari» si in 
care ar putea fi inclusa si Transilvania. Idee din care 
reiese ca Transilvania va face parte din «noua» Europa 
Centrala, iar restul tarii din altceva, o zona geografica (si, 
desigur, culturala) deocamdata nedefinita. La rindul sau, 
copresedinta Ligii Pro Europa, D-na Smaranda Enache - 
numita de Emil Constantinescu in functia de 
ambasadoare, adica reprezentanta a statului - afirma ca 
«trebuie sa reflectam la o rearanjare a statului», 
adaugind ca Romania trebuie reformata (?) in 
conformitate cu standardele europenel 3. 


Orice sinteza a discutiilor privind federalizarea tarii duce 
in mod inevitabil la o evidenta: ele pornesc sistematic si 
cu obstinatie de la statutul Transilvaniei. Chiar si DI 
Simirad, ale carui idei de autonomie moldoveneasca si-au 
pierdut o parte din vigoare, poate fi considerat un 
plagiator al regionalistilor ardeleni. Acestia din urma si-au 
gasit in ideologia europeana un argument si un sprijin 
pentru a milita in favoarea revenirii la o Romanie feudala 
(DI Ovidiu Pecican a subliniat necesitatea pastrarii 
anumitor autonomii istorice: Tara Oasului, Bania Craiovei, 
Tara Vrancei, etc.1 4). Aceasta Romanie, dotata cu o 
sumedenie de guverne regionale si parlamente 
provinciale - ceea ce, in viziunea memorandistilor, va 


elimina birocratia - va fi reconstruita politic «in consens 
cu principiile de baza ale constitutiei europene, in curs de 
elaborare». Asupra acestui punct, se cuvine sa atragem 
atentia autorilor ca daca tot si-au asumat sarcina titanica 
de a demonta o tara si a o remonta apoi «altfel», ar fi util 
sa se informeze in legatura cu evolutia modelului lor: 
constitutia europeana nu este nici pe departe «in curs de 
elaborare». Pur si simplu Gerhard Schröder si Jacques 
Chirac fac eforturi supraomenesti pentru a convinge 
opinia europeana ca un astfel de text legislativ este 
indispensabil. Dar cum adoptarea ei ar insemna un pas in 
plus pe calea pierderii suveranitatilor nationale, 
entuziasmul fata de acest demers e limitat. Dupa cum 
limitata e si increderea locuitorilor din tarile membre ale 
Uniunii Europene fata de entitatea supra-statala in care 
traiesc (49%). Acest procentaj minoritar nu exprima 
nimic altceva decit faptul ca Uniunea Europeana si-a 
pierdut legitimitatea si ca, daca existenta ei ar fi 
conditionata de organizarea unui referendum, ar trebui s- 
o vedem, pur si simplu, disparind. Teama, insa, de a se 
afla in fata unui rezultat negativ - asa cum s-a intimplat 
de mai multe ori in tarile scandinave sau, recent, in 
Irlanda - determina autoritatile comunitare sa refuze cu 
indaratnicie organizarea unui astfel de referendum, cu 
pretul unei grave limitari a democratiei. Acesta este 
straniul model pe care va fi asezata viitoarea Romanie 
federala! Cat despre entuziasmul romanilor pentru 
structurile comunitare, el este, in sine, o ilustrare a 
necunoasSterii acestor structuri. 


Dincolo insa de preluarea fara discernamint a ideilor 
inoportune, frecventa dezbaterilor despre federalizarea 
Romaniei si amploarea pe care acestea o iau este, fara 
indoiala, simptomul unui rau ce s-a instalat in corpul 
societatii. Faptul ca minoritatea maghiara din Transilvania 
revendica un statut de autonomie - dar ce se va intimpla, 
in acest caz cu ungurii din Bucuresti? - nu are de ce sa 
mire. Ceea ce tulbura e usurinta cu care grupuri din ce in 
ce mai importante de romani isi insusesc aceasta 
revendicare si militeaza in numele ei. Imaginea pe care, 
inaintea actualilor memorandisti, au dat-o miscarile D-lor 
Simirad si Gherman este aceea a unei Romanii care poate 
nu tine cu tot dinadinsul sa se dezmembreze, dar nici nu 
stie daca mai vrea sa-si pastreze integritatea. Demersul 


de azi al intelectualilor de la revistaProvincia poate 
fi invinuit de agravarea confuziilor. El are, insa, meritul 
paradoxal de a scoate in evidenta adincile rani care 
mutileaza societatea, marile rupturi care o ameninta. 
Este rolul guvernantilor, oricare vor fi ei, sa asigure 
coeziunea nationala si integritatea teritoriala a tarii. Dar 
pentru aceasta nu trebuiesc promisiuni electorale 
nerespectate sau discursuri sterile, ci o politica 
inteligenta, eficace, ale carei rezultate sa dea poporului 
certitudinea ca Romania merita sa supravietuiasca si sa 
ramina intreaga. 


Radu PORTOCALÂ 

Vedeti si: Scrisoarea de demisie adresata 
ministrului afacerilor externe - Mihai Razvan 
Ungureanu si presedintelui Institutului Cultural 
Roman - Horia-Roman Patapievici 


Paris, 1 decembrie 2006 


Domnule Ministru, 
Domnule Presedinte, 


Cind am preluat functia de director al Institutului Cultural 
Roman din Paris, la data de 1 decembrie 2005, am hotarit 
ca voi testa timp de un an posibilitatea de a reforma 
aceasta institutie - caci, data fiind situatia pe care am 
gasit-o, in nici un caz nu putea fi vorba despre 
continuitate, ci despre o reforma profunda. Acest termen 
a expirat. 


De-a lungul ultimelor 12 luni, impreuna cu echipa 
Institutului, am inmultit si diversificat programele, 
reusind sa atragem la actiunile noastre un public mult 
mai numeros si mai felurit decit in trecut. Din ce in ce 
mai multi francezi ne cer sa le expediem programul 
Institutului, asista la actiunile noastre si ne felicita pentru 
schimbarea pe care o observa. Si, nu o data, spatiul pe 
care il avem la dispozitie s-a dovedit insuficient, ceea ce, 
in trecut, nu se intimplase niciodata. Pe de alta parte, am 
folosit orice ocazie s-a oferit pentru a organiza actiuni in 
afara sediului nostru. 

Prin munca benevola, au fost refacute listele (atit 
adresele postale cit si cele electronice) cuprinzind 
destinatarii programelor, liste pe care le gasisem intr-o 
stare deplorabila. Acum, peste 2.000 de persoane pot fi 
informate in mod eficient despre activitatile Institutului. 


Din luna septembrie 2006 am reusit sa producem un 
program tiparit - carte de vizita cu care ne prezentam in 
fata publicului si care, pentru prima oara, ne asaza la un 
nivel echivalent cu cel al omologilor nostri. Zilele acestea 
va intra in functie un site internet propriu ICR - Paris, 
mod de comunicare ce ne-a fost cerut insistent in special 


dupa experiente nu foarte concludente legate de 
consultarea site-ului ICR - Bucuresti. 

Am inceput cu succes - in ciuda limitarilor pe care mi le 
impune gradul meu diplomatic - constituirea unei retele 
de relatii in acea parte a lumii politice franceze care este 
interesata de legaturile cu Romania si de francofonie. 
Am inserat in mod activ Institutul in reteaua celorlalte 40 
de Institute si Centre Culturale straine care functioneaza 
la Paris, initiind bune relatii de colaborare cu conducerile 
lor respective si organizind actiuni in partenariat. 

Am reusit - anulind in masura posibilului reticentele 
trecutului - stringerea studentilor si doctoranzilor romani 
de la Paris imprejurul Institutului si am contribuit la 
regruparea lor intr-o asociatie. 


Toate acestea - realizate in cea mai mare masura 
independent de Institutul Cultural Roman de la Bucuresti 
- nu reprezinta decit o parte din cele ce-mi propusesem. 
Pentru perioada urmatoare, inmultirea si agravarea 
blocajelor, lipsa mijloacelor umane si materiale conduc 
inevitabil la un pronostic pesimist. 

Realitatea cu care am fost confruntat in ultimul an imi da 
convingerea ca s-a comis o greseala cind s-a decis 
punerea Institutelor Culturale din strainatate sub dubla 
tutela a Ministerului Afacerilor Externe si a Institutului 
Cultural Roman de la Bucuresti. Aceasta din urma 
institutie nu avea nici experienta gestionarii filialelor 
raspindite in lume si nici structurile adecvate pentru o 
astfel de activitate. Compensarea acestor lipsuri s-a 
incercat, paradoxal, prin imaginarea unui mod de 
functionare fastidios si deseori contraproductiv, care se 
traduce printr-o presiune administrativa incomparabil mai 
mare decit cea la care sint supusi omologii mei. 


Proiectata pe teren, in strainatate, aceasta dubla tutela 
nu genereaza decit confuzii. in primul rind, Ambasada 
continua sa organizeze si ea actiuni culturale, desi in 
schema ei nu figureaza un consilier cultural. in al doilea 
rind, directorul Institutului, care, in mod firesc, ar fi 
trebuit sa fie consilierul cultural al Ambasadei, 
functioneaza independent de aceasta, dar in cadrul unei 
structuri care nu are statut diplomatic, ceea ce face ca ea 
sa fie privita cu neintelegere sau uimire. Ca urmare a 
acestei dualitati, mi s-a intimplat sa fiu intrebat de 
diverse autoritati franceze daca functia pe care o ocup 


este oficiala! O situatie care, fireste, ingreuneaza 
contactele, incetineste activitatea si careia Bucurestiul 
nu-i cauta nici o solutie. 

Procedura de angajare a referentilor, inutil de complicata 
si de lenta, este o alta consecinta a acestei duble tutele si 
are asupra functionarii Institutelor efecte dramatice. in 
plus, selectia se face fara o reala consultare a directorilor 
si, in special, fara ca acestia sa-i poata intilni si evalua ei 
insisi pe cei cu care vor lucra. Institutului din Paris i s-a 
impus in luna august o astfel de experienta, extrem de 
neplacuta, ale carei consecinte nu au fost solutionate nici 
azi. 


Centralizarea pe care o practica Institutul Cultural Roman 
reprezinta si ea o frina permanenta. Bugetul ne este 
dramuit la Bucuresti, de unde, dupa demersuri 
laborioase, nu obtinem decit farime care ne mentin cu 
greu in stare de functionare, aceasta parcimonie punindu- 
ne de cele mai multe ori in situatii penibile. 

Inainte de a lua cea mai marunta decizie trebuie sa 
negociem si sa cerem autorizatii, care adesea vin prea 
tirziu. Obligatia de a depinde de un site internet 
domiciliat la ICR - Bucuresti si de a avea adrese 
electronice legate de acest site ne plaseaza intr-o pozitie 
singulara printre celelalte 40 de Institute si Centre 
culturale straine care functioneaza la Paris si ilustreaza 
perfect aceasta vointa de centralizare. Masuri cu atit mai 
inexplicabile cu cit performantele informatice astfel 
obtinute sint mediocre. Ni se impun, in diverse domenii, 
proceduri si solutii neviabile, iar daca incercam sa le 
discutam sintem mustrati ca niste elevi din cursul primar. 
Mai mult: se incearca, prin noi, transferul catre partenerii 
francezi al principiilor birocratice romanesti pe care ICR - 
Bucuresti pare a se stradui sa le complice cit mai mult. 
Un singur exemplu: din luna septembrie, programul 
nostru este tiparit printr-un acord cu o societate care, 
asigurata ca-i vom fi clienti permanenti, ne-a calculat un 
pret extrem de avantajos in raport cu piata franceza 
(aproximativ 3.600 de euro pe an). 


Noul sistem de comenzi imaginat la Bucuresti, cu 
nesfirsitele lui meandre birocratice, ingreuneaza si 
lungeste intr-atit aceasta operatie, incit, in ciuda sutelor 
de mesaje de felicitare pe care le-am primit, sintem 
obligati sa renuntam la tiparire si sa revenim la 


mizerabila foaie de hirtie multiplicata la Xerox. in termeni 
de imagine, va fi o pierdere grea. Pe de alta parte, 
insa, ICR - Bucuresti a semnat cu un editor francez, 
fara respectarea nici uneia dintre procedurile care 
ne sint impuse noua, un contract scandalos de 
28.500 de euro (la care se vor adauga pretul 
traducerii si drepturile de a reproduce ilustratiile) 
pentru publicarea unei carti care, in mod sigur, nu 
se va vinde. Un editor mai scrupulos = sau o 
negociere mai serioasa - ar fi redus aceasta 
cheltuiala la aproximativ 6.000 de euro! (este vorba 
de un textulet din tineretea lui Andrei Plesu - nota red). 
In septembrie 2005, bugetul pentru 2006 era deja 
cunoscut. Anul acesta, insa, la sfirsitul lui noiembrie nu ni 
s-a comunicat inca suma de care vom dispune in 2007. Si 
totusi, in absenta acestei informatii primordiale, ni s-a 
cerut sa definitivam in 3 saptamini (!) programul pe tot 
anul 2007 - munca perfect inutila pentru o echipa care 
nu stie care sint posibilitatile materiale pe care se poate 
bizui. 


Dar oare, de-a lungul unui intreg an, m-am putut bizui pe 
ceva? in afara de injonctiuni administrativ-contabile, care 
se complica si agraveaza de la o saptamina la alta, n-am 
simtit din partea Institutului Cultural Roman de la 
Bucuresti nici un sprijin. Pe punctul de a-si rata vocatia, 
aceasta institutie s-a transformat din culturala in 
birocratica, tinzind astfel catre un paradoxal auto-sabotaj. 
In aceste conditii consider ca misiunea pe care am 
acceptat-o nu mai poate fi continuata in mod satisfacator. 
Acest post, platit din banii contribuabililor romani, mi-a 
fost incredintat pentru a face cunoscuta in Franta cultura 
romaneasca, nu pentru a importa aici normele birocratice 
pe care Institutul Cultural Roman de la Bucuresti le 
imagineaza sau ,perfectioneaza". 

Pentru aceste motive am decis sa-mi dau demisia din 
functia de director al Institutului Cultural Roman de la 
Paris. 

Rog institutiile tutelare sa-mi transmita instructiunile lor 
privitoare la predarea responsabilitatilor pe care le-am 
avut in cadrul acestei misiuni si ramin la dispozitia 
Ministerului Afacerilor Externe pentru indeplinirea 
formalitatilor necesare. 


Radu Portocala 

